
Szám: 123-879/2025.						 Nyilvános ülésen tárgyalandó!

Napirend száma:

Képviselő-testület 
2025. november 27-i ülésére


Tisztelt Képviselő-testület!

[bookmark: _Hlk43217101]Tárgy: Javaslat  Budapest Főváros XIV. Kerület Zugló Önkormányzata, a Zuglói Közbiztonsági non-profit Korlátolt Felelősségű Társaság, valamint a  Zuglói Egészségügyi Szolgálat közötti vállalkozási szerződés közös megegyezéssel történő megszüntetésére (1148 Budapest, Örs vezér tere 23. szám alatti ingatlan parkoló üzemeltetése)
I. Előzmények

Budapest Főváros XIV. Kerület Zugló Önkormányzat (a továbbiakban: Önkormányzat) Képviselő-testülete 140/2017. (III.30.) Öh. számú határozata (2. sz. melléklet) alapján 2017. április 7. napján határozatlan időtartamú vállalkozási szerződés (3. sz. melléklet, a továbbiakban: szerződés) jött létre az Önkormányzat, a Zuglói Közbiztonsági non-profit Kft. (a továbbiakban: ZKNP), valamint a  Zuglói Egészségügyi Szakszolgálat (a továbbiakban: ZESZ, együttesen: Felek) között. A szerződés szerint az Önkormányzat megrendelése alapján a ZKNP elvállalta az Önkormányzat tulajdonát képező – a ZESZ használatában álló - az 1148 Budapest Örs vezér tere 23. szám alatti ingatlan, valamint az 1146 Budapest Hermina utca 7. alatti ingatlan őrzés-védelmét, valamint az 1148 Budapest Örs vezér tere 23. szám alatti ingatlan parkolójának üzemeltetését (Tulajdoni lapok, helyszínrajz:4. sz. melléklet).
A  szerződést a Felek 2021-ben módosították (5. sz. melléklet) akként, hogy a jelenleg hatályos szerződés tárgya az 1148 Budapest Örs vezér tere 23. szám alatti ingatlan parkolójának üzemeltetése lett, tekintettel arra, hogy az ingatlanok őrzés-védelmének feladatát a ZKNP   Önkormányzattal megkötött  hatályos közszolgáltatási szerződése tartalmazza. (6. sz. melléklet)
A ZKNP vezetése részéről 2025 augusztusában megkeresés érkezett a  szerződésben foglalt feltételek újratárgyalása tárgyában, melynek során az Önkormányzat részéről az a javaslat született, hogy a továbbiakban az Önkormányzat kizárólagos tulajdonában, és a ZESZ használatában levő 1148 Budapest, Örs vezér tere 23. szám alatti ingatlan parkolójának üzemeltetéséről szóló vállalkozási szerződést a Felek közös megegyezéssel 2025. december 31. napjával szüntessék meg,  a parkoló üzemeltetésének kereteit  2026. január 1. napjától a ZESZ és a ZKNP kétoldalú szerződés keretében rendezze.
Jelen előterjesztés a szerződés közös megegyezéssel történő megszüntetéséről szól.

II. Vélemények

Budapest Főváros XIV. kerület Zugló Önkormányzata Képviselő-testületének Budapest Főváros XIV. Kerület Zugló Önkormányzata vagyonáról, a vagyontárgyak feletti tulajdonosi jogok gyakorlásáról szóló 18/2016. (III. 04.) önkormányzati rendeletének (a továbbiakban: Vagyonrendelet) 15. § (1) bekezdése szerint az Önkormányzat által fenntartott költségvetési szerv a használatában lévő önkormányzati vagyon vagyonkezelője. A Vagyonrendelet (1a)  bekezdés f) pontja szerint a Zuglói Egészségügyi Szolgálat az  Önkormányzat fenntartásában lévő, önálló gazdasági szervezettel rendelkező költségvetési szerv,  amely ugyanezen jogszabályhely (2) bekezdése szerint  a vagyonkezelésében lévő önkormányzati vagyonnal – az önkormányzat közfeladatai ellátásának sérelme nélkül –az Nvt. és, e rendelet keretei között önállóan gazdálkodik. Az (5) bekezdés alapján a költségvetési szerv használatába adott ingatlanvagyont – a helyiségnek minősülő vagyonelem kivételével – az intézményvezető szabadon hasznosíthatja. Az ingatlanvagyon hasznosítása során az intézményvezető a hasznosításért fizetendő díjat köteles legalább olyan mértékben megállapítani, amely a ráfordításokat és az üzemeltetési költségeket fedezi.
Az Önkormányzat és a ZKNP között – Budapest Főváros XIV. Kerület Zugló Önkormányzat Képviselő-testületének 60/2020. (III.31.) önkormányzati határozatával jóváhagyott, időközben többször módosított – közszolgáltatási szerződés jött létre, amelynek 5.2.3.3. pontja alapján, a ZKNP mint „közszolgáltató végzi a Budapest Főváros XIV. Kerület Zugló Önkormányzatának tulajdonában lévő egyes önkormányzati intézmények, ingatlanok, közfeladatot ellátó szervek használatában lévő önkormányzati, illetve egyéb objektumok őrzés-védelmét, recepciós szolgáltatás ellátását”.
Fentieknek megfelelően nincs jogi akadálya annak, hogy az 1148 Budapest Örs vezér tere 23. szám alatti ingatlan parkolójának üzemeltetésére vonatkozó szerződést közvetlenül a ZESZ kösse meg a ZKNP-vel.
A szerződés közös megegyezéssel történő megszüntetéséről szóló okirat tervezetet a Budapest Főváros XIV. Kerület Zuglói Polgármesteri Hivatal Jogi Főosztálya előkészítette (7. sz. melléket), a parkoló folyamatos és zavartalan üzemeltetése érdekében a ZESZ és a ZKNP 2026. január 1. napjától kezdődő hatállyal vállalkozási szerződést kötnek, ennek érdekében a tárgyalások folyamatban vannak.


Kérem a Tisztelt Képviselő-testületet, hogy az előterjesztést megtárgyalni és a határozati javaslatot elfogadni szíveskedjen.

Jogi Főosztály véleménye: az előterjesztésben közölt adatok, és egyéb információk alapján az előterjesztéshez jogi észrevételt nem tesz.

[bookmark: _GoBack]Gazdasági Főosztály véleménye: Észrevételt nem tesz.


Jegyző törvényességi észrevétele: 

III. Bizottsági vélemények		          							

Az előterjesztést a Gazdasági Bizottság és a Jogi és Ügyrendi Bizottság tárgyalja.

IV. Döntési javaslat

Budapest Főváros XIV. Kerület Zugló Önkormányzata Képviselő-testülete elfogadja az előterjesztés 1. sz. mellékletét képező határozati javaslatot.

A határozathozatal tekintetében a Magyarország helyi önkormányzatairól szóló 2011. évi CLXXXIX. törvény 47. § (1) - (2) bekezdései alapján egyszerű többséget igényel. 


Budapest, 2025. november „   „

Busznyák Imre
alpolgármester
Mellékletek:
1. sz. melléklet: Határozati javaslat
2. sz. melléklet: Budapest Főváros XIV. Kerület Zugló Önkormányzat Képviselő-testületének 140/2017. (III.30.) Öh. számú határozata
3. sz. melléklet: Önkormányzat-ZKNP-ZESZ vállalkozási szerződés (2017)
4. sz. melléklet: Tulajdoni lapok, helyszínrajz
5. sz. melléklet: Önkormányzat-ZKNP-ZESZ vállalkozási szerződésének módosítása (2021)
6. sz. melléklet: Önkormányzat-ZKNP közszolgáltatási szerződése
7. sz. melléklet: Megszüntető szerződés tervezet


Az előterjesztést készítette:
Jogi Főosztály









1. sz. melléklet az 123-879/2025. számú előterjesztéshez

Budapest Főváros XIV. Kerület Zugló Önkormányzata
Képviselő-testületének 
…/2025. (XI. 27.) önkormányzati határozata

a  Budapest Főváros XIV. Kerület Zugló Önkormányzata, a Zuglói Közbiztonsági non-profit Korlátolt Felelősségű Társaság, valamint a  Zuglói Egészségügyi Szolgálat közötti vállalkozási szerződés közös megegyezéssel történő megszüntetéséről
(1148 Budapest, Örs vezér tere 23. szám alatti ingatlan parkoló üzemeltetése)


Budapest Főváros XIV. Kerület Zugló Önkormányzata Képviselő-testülete úgy dönt, hogy

1. jóváhagyja a Budapest Főváros XIV. Kerület Zugló Önkormányzat Képviselő-testülete 140/2017. (III.30.) Öh. számú határozata alapján 2017. április 7. napján Budapest Főváros XIV. Kerület Zugló Önkormányzata, a Zuglói Közbiztonsági non-profit Kft., valamint a  Zuglói Egészségügyi Szakszolgálat között megkötött – 2021. november 18-án módosított – Vállalkozási szerződés közös megegyezéssel történő megszüntetését az előterjesztés 7. sz. melléklete szerinti tartalommal, és 
2. felkéri a Polgármestert a megszüntető szerződés aláírására.



Határidő: 2025. december 10. napja
Felelős: Rózsa András polgármester (Jogi Főosztály útján)

